Komission asetus (ETY) N:o 3882/90, annettu 19 päivänä joulukuuta 1990, karitsanlihan tuontihintojen seurantaa koskevista yksityiskohtaisista säännöistä



Virallinen lehti nro L 367 , 29/12/1990 s. 0127 - 0127

Suomenk. erityispainos Alue 3 Nide 36 s. 0057

Ruotsink. erityispainos Alue 3 Nide 36 s. 0057



KOMISSION ASETUS (ETY) N:o 3882/90, annettu 19 päivänä joulukuuta 1990, karitsanlihan tuontihintojen seurantaa koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1) ja erityisesti sen 11 artiklan 5 kohdan, sen 12 artiklan 5 kohdan ja sen 28 artiklan, sekä katsoo, että neuvoston päätöksissä 89/572/ETY(2), 89/673/ETY(3), 90/114/ETY(4) ja 90/173/ETY(5) säädetään yhteisön ja tiettyjen kolmansien maiden välillä tehtyjen vapaaehtoista rajoittamista koskevien sopimusten tilapäisestä mukauttamisesta hintojen seurantajärjestelmän käyttöönottoa varten, olisi seurattava lukuisia tuontituotteiden hintoja; jäsenvaltioiden on viipymättä ilmoitettava komissiolle seurannan kohteena olleet hinnat, ja tässä asetuksessa säädetyt toimenpiteet ovat lampaan- ja vuohenlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Jäsenvaltioiden on ilmoitettava komissiolle kunkin kuukauden 15 päivänä kunkin yhteisöön kuulumattoman alkuperämaan osalta tätä ilmoituspäivää edeltävänä kalenterikuukautena rekisteröity CN-koodeihin 0104 10 90, 0204 10 00, 0204 22 10, 0204 22 30, 0204 22 50, 0204 22 90, 0204 23 00, 0204 30 00, 0204 42 10, 0204 42 30, 0204 42 50, 0204 42 90 ja 0204 43 00 kuuluvien elävien eläinten ja lampaanlihan hinta vapaasti rajalla tai cif-arvo ja tuotu määrä. 2 Jäsenvaltioiden on myös ilmoitettava komissiolle kunkin kuukauden 15 päivänä ja kunkin yhteisöön kuulumattoman alkuperämaan osalta toimijoiden tai muiden asiantuntevien markkinoiden tarkkailijoiden edellisen kalenterikuukauden osalta tiedoksi antamat tuotujen elävien karitsojen hinnat ja seuraavassa tarkoitettujen karitsanlihavalmisteiden tukkuhinnat ilmoittaen sekä niiden määrän että kyseisen hinnan muodostuksen tarkan vaiheen: tuoreet tai jäähdytetyt karitsan ruhot tai puoliruhot, tuoreet tai jäähdytetyt karitsan lyhyet etuneljännekset, tuoreet tai jäähdytetyt karitsan kyljysrivit ja satulat, tuoreet tai jäähdytetyt karitsan paistit, muut tuoreet tai jäähdytetyt luulliset karitsanlihan palat, tuoreet tai jäähdytetyt luuttomat karitsanlihan palat, jäädytetyt karitsan ruhot tai puoliruhot, jäädytetyt karitsan lyhyet etuneljännekset, jäädytetyt karitsan kyljysrivit ja satulat, jäädytetyt karitsan paistit, muut jäädytetyt luulliset karitsanlihan palat, jäädytetyt luuttomat karitsanlihan palat. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1990. Komission puolesta Ray MAC SHARRY Komission jäsen (1) EYVL N:o L 289, 7.10.1989, s. 1 (2) EYVL N:o L 318, 31.10.1989, s. 13 (3) EYVL N:o L 396, 30.12.1989, s. 17 (4) EYVL N:o L 69, 16.3.1990, s. 61 (5) EYVL N:o L 95, 12.4.1990, s. 1